
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1105 

30 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση οργανικής θέσης με σχέση εργασίας ιδιω¬ 
τικού δικαίου αορίστου χρόνου. 1 

Τροποποίηση της υπ’ αριθμ. 4181/13-2-2014 απόφα¬ 
σης του Γενικού Επιθεωρητή Δημόσιας Διοίκη¬ 
σης (ΦΕΚ 473/Β/25-2-2014): «Μεταβίβαση εξουσίας 
υπογραφής με εντολή Γενικού Επιθεωρητή Δη¬ 
μόσιας Διοίκησης στους Βοηθούς Γενικούς Επι¬ 
θεωρητές, στον Προϊστάμενο της Διεύθυνσης 
Γραμματείας, στον Προϊστάμενο της Διεύθυνσης 
Επεξεργασίας Δηλώσεων Περιουσιακής Κατάστα¬ 
σης, στο διοικητικό προσωπικό του Γ ραφείου του 


και ρύθμιση θεμάτων αναπλήρωσης». 2 

Μεταβίβαση αρμοδιοτήτων στο Μέλος της ΡΑΕ Γε- 
ώργιο Λάγαρη. 3 

ΑΠΟΦΑΣΕΙ Σ 

Αριθμ. 15808 (1) 


Σύσταση οργανικής θέσης με σχέση εργασίας ιδιωτι¬ 
κού δικαίου αορίστου χρόνου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ- 

ΕΣΩΤΕΡΙΚΩΝ-ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τη διάταξη της παρ. 2 του άρθρου 1 του ν.3320/2005 
«Ρυθμίσεις για το προσωπικό του Δημοσίου και των 
νομικών προσώπων του ευρύτερου δημόσιου τομέα και 
για τους Ο.Τ.Α.» (Α' 48), 

2. τις διατάξεις του άρθρου 1 του ν.3068/2002 «Συμ¬ 
μόρφωση της Διοίκησης προς τις δικαστικές αποφάσεις, 
προαγωγή των δικαστών των τακτικών διοικητικών δι¬ 
καστηρίων στο βαθμό του συμβούλου Επικράτειας και 
άλλες διατάξεις» (Α' 274), 

3. τις διατάξεις του άρθρου 6 και της παρ. 4 του 
άρθρου 283 του ν. 3852/2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (Α' 87), 

4. τις διατάξεις των παρ. 20 και 21 του άρθρου ένατου 
του ν.4057/2012 «Πειθαρχικό Δίκαιο Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.» (Α' 54), 


5. τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005. (Α' 98), 

6. τις διατάξεις του π.δ. 142/2010 «Οργανισμός της 
Αποκεντρωμένης Διοίκησης Μακεδονίας -Θράκης» (Α' 
235), 

7. τις διατάξεις του π.δ. 65/2011 «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυ¬ 
βέρνησης, κλπ.» (Α' 147), 

8. τις διατάξεις του π.δ.113/2010 «Ανάληψη υποχρεώ¬ 
σεων από τους Διατάκτες» (Α' 194), 

9. την με αριθμό 1891/2011 απόφαση του Β2 Πολιτικού 
Τμήματος του Αρείου Πάγου με την οποία κατέστη 
αμετάκλητη η με αριθμό 468/2006 απόφαση του Τρι¬ 
μελούς Εφετείου Θράκης, σύμφωνα με την οποία ανα¬ 
γνωρίσθηκε ως αορίστου χρόνου η σύμβαση μίσθωσης 
εξαρτημένης εργασίας της Στέλλας Παρασχάκη του 
Χαραλάμπους με το Ελληνικό Δημόσιο, 

10. τη σχετική εισήγηση του Γενικού Γραμματέα της 
Αποκεντρωμένης Διοίκησης Μακεδονίας -Θράκης, όπως 
αυτή διατυπώθηκε στο με αριθμό 21782/31.12.2012 έγγρα¬ 
φο και του συνημμένου σ' αυτό από 1.4.2013 εντύπου 
της οικείας Διεύθυνσης Οικονομικού που αφορά σε 
αίτημα εγγραφής πίστωσης στον προϋπολογισμό της 
ανωτέρω Αποκεντρωμένης Διοίκησης για τα έτος 2013. 
προκειμένου να ολοκληρωθεί η διαδικασία διορισμού 
της Στέλλας Παρασχάκη του Χαραλάμπους, 

11. την με αριθμό Υ48/2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105), 

12. Την με αριθμό Υ305/2013 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εσωτερικών Λεωνίδα Γρηγοράκου» (Β' 1628) 
όπως τροποποιήθηκε με την με αριθμό Υ385/2013 όμοια 
(Β' 2164). 

13. το γεγονός ότι από τις διατάξεις της παρούσας 
απόφασης προκαλείται ετήσια δαπάνη σε βάρος του 
κρατικού προϋπολογισμού, η οποία ανέρχεται σε είκοσι 
τέσσερις χιλιάδες εξακόσια ογδόντα επτά (24.687,00) 
ευρώ και η οποία για το τρέχον έτος περιορίζεται σε 
είκοσι χιλιάδες επτακόσια είκοσι πέντε (20.725,00) ευρώ 
περίπου και θα αντιμετωπισθεί από πιστώσεις που θα 
εγγραφούν, προς τούτο, στον προϋπολογισμό της Απο- 

κεντρωμένης Διοίκησης Μακεδονίας - Θράκης (ειδ. φο¬ 
ρέα 99723 - 073 ΚΑΕ ομάδας 0200), 

14. την αριθμ. 4382α/15.4.2014 βεβαίωση της Οικονο¬ 
μικής Υπηρεσίας για τη δέσμευση της οικονομικής πί¬ 
στωσης, αποφασίζουμε: 

Συστήνουμε στον Οργανισμό της Αποκεντρωμένης 
Διοίκησης Μακεδονίας - Θράκης και συγκεκριμένα στη 
Διεύθυνση Δασών νομού Ροδόπης μια (1) οργανική θέση 
με σχέση εργασίας ιδιωτικού δικαίου αορίστου χρόνου 
κατηγορίας ΠΕ ειδικότητας Δασολόγων, στην οποία 
θα καταταγεί η Παρασχάκη Στέλλα του Χαραλάμπους. 

Η κατάταξη της ανωτέρω υπαλλήλου στη συνιστώμενη 
με την παρούσα απόφαση οργανική θέση θα γίνει με 
απόφαση του Γενικού Γραμματέα της Αποκεντρωμένης 
Διοίκησης Μακεδονίας - Θράκης, η οποία δημοσιεύεται 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΛΕΩΝΙΔΑΣ ΓΡΗΓΟΡΑΚΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 10193 (2) 

Τροποποίηση της υπ’ αριθμ. 4181/13-2-2014 απόφασης 
του Γ ενικού Επιθεωρητή Δημόσιας Διοίκησης (ΦΕΚ 
473/Β/25-2-2014): «Μεταβίβαση εξουσίας υπογραφής 
με εντολή Γ ενικού Επιθεωρητή Δημόσιας Διοίκησης 
στους Βοηθούς Γενικούς Επιθεωρητές, στον Προϊ¬ 
στάμενο της Διεύθυνσης Γραμματείας, στον Προϊ¬ 
στάμενο της Διεύθυνσης Επεξεργασίας Δηλώσεων 
Περιουσιακής Κατάστασης, στο διοικητικό προσω¬ 
πικό του Γ ραφείου του και ρύθμιση θεμάτων ανα- 
πλήρωσης». 

Ο ΓΕΝΙΚΟΣ ΕΠΙΘΕΩΡΗΤΗΣ ΔΗΜΟΣΙΑΣ ΔΙΟΙΚΗΣΗΣ 

Έχοντας υπόψη: 

1. Τις διατάξεις του άρθρου 1 του Ν.3074/2002 (ΦΕΚ 
296/Α/4-12-2002) «Γενικός Επιθεωρητής Δημόσιας Δι¬ 
οίκησης. Αναβάθμιση του Σώματος Επιθεωρητών-Ελε- 
γκτών Δημόσιας Διοίκησης και του Συντονιστικού Ορ¬ 
γάνου Επιθεώρησης και Ελέγχου και άλλες διατάξεις» 
όπως τροποποιήθηκε, συμπληρώθηκε και ισχύει. 

2. Τις διατάξεις του π.δ. 77/2005 (ΦΕΚ 118/Α/20-5-2005) 
«Προϋποθέσεις και τρόπος διενέργειας του ελέγχου - 
Οργάνωση και λειτουργία του Γ ραφείου του Γ ενικού 
Επιθεωρητή Δημόσιας Διοίκησης». 

3. Την αρ. πρωτ. 4181/13-2-2014 απόφαση ΓΕΔΔ (ΦΕΚ 
473/Β/25-2-2014) «Μεταβίβαση εξουσίας υπογραφής με 
εντολή Γ ενικού Επιθεωρητή Δημόσιας Διοίκησης στους 
Βοηθούς Γ ενικούς Επιθεωρητές, στον Προϊστάμενο της 
Διεύθυνσης Γ ραμματείας, στον Προϊστάμενο της Διεύ¬ 
θυνσης Επεξεργασίας Δηλώσεων Περιουσιακής Κατά¬ 
στασης, στο διοικητικό προσωπικό του Γ ραφείου του 
και ρύθμιση θεμάτων αναπλήρωσης». 

4. Την ανάγκη απλούστευσης διαδικασιών, κατά την 
άσκηση των αρμοδιοτήτων με σκοπό την ταχεία δι¬ 


εκπεραίωση των υποθέσεων και την εξασφάλιση της 
εύρυθμης και αποδοτικής λειτουργίας της υπηρεσίας. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την αριθμ. 4181/13-2-2014 απόφαση του 
Γενικού Επιθεωρητή Δημόσιας Διοίκησης (ΦΕΚ 473/Β/ 
25-2-2014): «Μεταβίβαση εξουσίας υπογραφής με εντολή 
Γενικού Επιθεωρητή Δημόσιας Διοίκησης στους Βο¬ 
ηθούς Γενικούς Επιθεωρητές, στον Προϊστάμενο της 
Διεύθυνσης Γ ραμματείας, στον Προϊστάμενο της Διεύ¬ 
θυνσης Επεξεργασίας Δηλώσεων Περιουσιακής Κατά¬ 
στασης, στο διοικητικό προσωπικό του Γραφείου του 
και ρύθμιση θεμάτων αναπλήρωσης», η οποία ισχύει 
εφεξής, ως ακολούθως: 

Άρθρο 1 

Ο Γενικός Επιθεωρητής Δημόσιας Διοίκησης (ΓΕΔΔ) 
όταν απουσιάζει ή κωλύεται αναπληρώνεται από Βοηθό 
του ο οποίος ορίζεται κατά περίπτωση από τον ίδιο. 

Αρθρο 2 

Μεταβιβάζουμε το δικαίωμα υπογραφής στον Προϊ¬ 
στάμενο της Διεύθυνσης Γ ραμματείας με «εντολή Γ ενι¬ 
κού Επιθεωρητή Δημόσιας Διοίκησης» για τα παρακάτω 
θέματα: 

1. Τις αποφάσεις ανάληψης πιστώσεων για κάθε πε¬ 
ρίπτωση. 

2. Τον έλεγχο πληρωμής, σύμφωνα με τις κείμενες 
διατάξεις των μισθών του προσωπικού, των οδοιπορικών 
εξόδων και των ημερήσιων αποζημιώσεων, όπως και 
κάθε πρόσθετης παροχής. 

3. Τη διαβίβαση στην Υπηρεσία Εντελλομένων Εξόδων 
δικαιολογητικών διοικητικών δαπανών ή δικαιολογητι- 
κών αποδόσεως λογαριασμών για εντάλματα πληρωμής. 

4. Τ ις καταστάσεις φορολογικών στοιχείων και βεβαι¬ 
ώσεις για φορολογική χρήση. 

5. Τα διαδικαστικά έγγραφα που απαιτούνται για την 
αποστολή οποιοσδήποτε προσώπου στο εσωτερικό και 
στο εξωτερικό για εκτέλεση υπηρεσίας. 

6. Τ ις εξουσιοδοτήσεις προς τις Δ.Ο.Υ. πληρωμών Αθη¬ 
νών για την εξόφληση ή είσπραξη χρηματικών ενταλ¬ 
μάτων και βεβαίωση του γνησίου των υπογραφών των 
δικαιούχων. 

7. Τα έγγραφα με τα οποία αποδίδονται οι εισφορές 
στα ασφαλιστικά ταμεία ή αναζητούνται τα ποσοστά 
των ασφαλιστικών εισφορών, καθώς και τυχόν κρατή¬ 
σεις αποδοχών και εισφορών που έχουν καταβληθεί 
αχρεωστήτως. 

8. Τις αιτήσεις αγοράς ενσήμων Ι.Κ.Α., την υποβολή 
της αναλυτικής περιοδικής δήλωσης και τις εντολές 
εισφορών στο Ι.Κ.Α. με το μηχανογραφικό σύστημα. 

9. Την αποστολή βεβαιώσεων αποδοχών στο ΚΕΠΥΟ 
και υπεύθυνων δηλώσεων Ν.1256/82 στο Ελεγκτικό Συ¬ 
νέδριο. 

10. Τα έγγραφα προβλέψεων δαπανών. 

11. Τα έγγραφα προς την Τράπεζα Ελλάδος για χορή¬ 
γηση συναλλάγματος. 

12. Την αποστολή απολογιστικών κ,λπ. στοιχείων στο 
Υπουργείο Ανάπτυξης / Γ ενική Γ ραμματεία Εμπορίου. 

13. Τις βεβαιώσεις για την πραγματοποίηση υπερωρια- 
κής εργασίας προσωπικού της Γραμματείας και Ειδικών 
Επιθεωρητών. 

14. Τις αναλήψεις υπηρεσιακών καθηκόντων ή τις 
αναχωρήσεις από την Υπηρεσία του πόσης ψύσεως 
προσωπικού. 

15. Την ανακοίνωση στα Δημόσια Ταμεία για τις απο¬ 
δοχές ή προσλήψεις ή απολύσεις του προσωπικού της 
Υπηρεσίας. 

16. Τη βεβαίωση για το ύψος των αποδοχών γενικά 
του προσωπικού, όπως και τα κάθε ψύσεως έγγραφα 
προς υπαλλήλους με τα οποία ανακοινώνονται θέματα 
αποδοχών γενικά, παρακρατήσεων λόγω περικοπών 
αδικαιολογήτου απουσίας, άδειας άνευ αποδοχών, δα¬ 
νείων κ.λπ. ή ζητείται η συμπλήρωση δικαιολογητικών 
διαφόρων δαπανών κ.λπ. 

17. Τα διαδικαστικού περιεχομένου έγγραφα πλην των 
περιπτώσεων για τις οποίες ειδικά εξουσιοδοτούνται με 
την απόφαση αυτή άλλα υπηρεσιακά όργανα. 

18. Την έγκριση γνωστοποίησης διοικητικών εγγράφων 
κατά τις κείμενες διατάξεις και χορήγησης αντιγράφων 
από το τηρούμενο στην Υπηρεσία Αρχείο, εκτός αυτών 
που αφορούν σε υποθέσεις που έχουν διερευνηθεί από 
το ΓΕΔΔ ή τους Βοηθούς του. 

19. Τις πράξεις για τη θέση εγγράφων στο Αρχείο της 
Διεύθυνσης Γραμματείας, εκτός αυτών που αφορούν σε 
υποθέσεις που έχουν διερευνηθεί από το ΓΕΔΔ ή τους 
Βοηθούς του. 

20. Τα έγγραφα για υπηρεσιακά θέματα αρμοδιότητας 
της Διεύθυνσης Γ ραμματείας. 

21. Την έγκριση χορήγησης των πόσης φύσεως αδειών 
του προσωπικού που υπηρετεί στη Διεύθυνση Γ ραμ¬ 
ματείας του Γραφείου του ΓΕΔΔ, εκτός των αδειών 
άνευ αποδοχών, εκπαιδευτικών, κυήσεως-λοχείας-μη- 
τρότητας. 

22. Τις απαντήσεις σε αιτήματα υπαλλήλων σχετικά 
με την υπηρεσιακή τους κατάσταση. 

23. Τις βεβαιώσεις και πιστοποιητικά για κάθε νόμιμη 
χρήση σε θέματα που, σύμφωνα με το νόμο, είναι δυ¬ 
νατό να βεβαιωθούν από στοιχεία που τηρούνται στην 
Υπηρεσία, εκτός από τις περιπτώσεις για τις οποίες 
ειδικά εξουσιοδοτούνται με την απόφαση αυτή άλλα 
υπηρεσιακά όργανα. 

24. Τις ενέργειες προς το Εθνικό Τυπογραφείο για 
εκτυπώσεις, χορηγήσεις φύλλων κ.λπ. πλην των εντολών 
για δημοσίευση σε ΦΕΚ. 

25. Τη θεώρηση βιβλιαρίων νοσηλείας όλου του Προ¬ 
σωπικού της Υπηρεσίας και των μελών των οικογενειών 
τους και λοιπών συναφών με αυτά θεμάτων, βεβαιώσεις 
που αφορούν στην κατάσταση του προσωπικού καθώς 
και την αλληλογραφία με τις υπηρεσίες από τις οποίες 
προέρχονται. 

26. Τις βεβαιώσεις αποδοχών όλων των κατηγοριών 
προσωπικού για φορολογική ή κάθε άλλη χρήση. 

27. Τις εντολές χορήγησης υλικών για τις ανάγκες 
της υπηρεσίας. 

28. Τα έγγραφα που αφορούν στη μέριμνα για την 
εκποίηση ή στην καταστροφή του περιττού ή άχρηστου 
υλικού και στην εκκαθάριση των αρχείων. 

Αρθρο 3 

Μεταβιβάζουμε το δικαίωμα υπογραφής στον Προϊ¬ 
στάμενο της Διεύθυνσης Επεξεργασίας Δηλώσεων Πε¬ 
ριουσιακής Κατάστασης «με εντολή Γ ενικού Επιθεωρητή 
Δημόσιας Διοίκησης» για τα παρακάτω θέματα: 

1. Την έγγραφη επικοινωνία με τους δημόσιους φορείς 


και τους υπόχρεους δήλωσης περιουσιακής κατάστασης 
υπαλλήλους τους κατά τη διενέργεια του ετήσιου ελέγ¬ 
χου των δηλώσεων περιουσιακής κατάστασης. 

2. Την έγκριση χορήγησης των πάσης φύσεως αδει¬ 
ών του προσωπικού που υπηρετεί στη Διεύθυνση Επε¬ 
ξεργασίας Δηλώσεων Περιουσιακής Κατάστασης του 
Γ ραφείου του ΓΕΔΔ εκτός των αδειών άνευ αποδοχών, 
εκπαιδευτικών, κυήσεως - λοχείας -μητρότητας. 

Αρθρο 4 

Μεταβιβάζουμε το δικαίωμα υπογραφής στο Θεόδωρο 
Μαράίδώνη υπάλληλο με Δ' βαθμό του κλάδου ΠΕ Διοι- 
κητικού-Οικονομικού, στη Δέσποινα Σπαθαράκη υπάλ¬ 
ληλο με Β' βαθμό του κλάδου ΠΕ Δημοσιονομικών, στην 
Παγώνα Ορφανού υπάλληλο με Δ' βαθμό του κλάδου 
ΠΕ Διοικητικού-Οικονομικού, στην Παναγιώτα Φούρλα 
υπάλληλο με ΣΤ' βαθμό του κλάδου ΠΕ Διοικητικού, στη 
Μαριάνθη Κυρίτση υπάλληλο με Γ' βαθμό του κλάδου 
ΔΕ Διοικητικού-Λογιστικού και στη Σταυρούλα Μπόττα 
υπάλληλο με Δ' βαθμό του κλάδου ΔΕ Διοικητικού-Λο- 
γιστικού για τα παρακάτω θέματα: 

1. Τη βεβαίωση του γνησίου της υπογραφής υπαλλή¬ 
λων και πολιτών. 

2. Την επικύρωση αντιγράφων από τα πρωτότυπα ή 
από τα ακριβή αντίγραφα εγγράφων που τηρούνται 
στα αρχεία της Υπηρεσίας, καθώς και την επικύρωση 
αντιγράφων δημοσίων εγγράφων. 

3. Τη σύνταξη και υπογραφή των εγγράφων που είναι 
απαραίτητα για τη διακίνηση και τη διεκπεραίωση της 
αλληλογραφίας της υπηρεσίας. 

Άρθρο 5 

Τον Προϊστάμενο της Διεύθυνσης Γραμματείας όταν 
απουσιάζει ή κωλύεται αναπληρώνει ο Προϊστάμενος 
της Διεύθυνσης Επεξεργασίας Δηλώσεων Περιουσιακής 
Κατάστασης. 

Άρθρο 6 

Τον Προϊστάμενο της Διεύθυνσης Επεξεργασίας Δη¬ 
λώσεων Περιουσιακής Κατάστασης όταν απουσιάζει ή 
κωλύεται αναπληρώνει ο Προϊστάμενος της Διεύθυνσης 
Γ ραμματείας. 

Άρθρο 7 

Οι αρμοδιότητες των παραπάνω διατάξεων διατηρού¬ 
νται παράλληλα και από το Γ ενικό Επιθεωρητή Δημό¬ 
σιας Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2014 

Ο Γ ενικός Επιθεωρητής Δημόσιας Διοίκησης 
ΛΕΑΝΔΡΟΣ ΡΑΚΙΝΤΖΗΣ 

-♦- 

Αριθμ. απόφ. 08/2014 (3) 

Μεταβίβαση αρμοδιοτήτων στο Μέλος της ΡΑΕ Γεώρ- 

γιο Λάγαρη. 

Ο ΠΡΟΕΔΡΟΣ ΤΗΣ ΡΥΘΜΙΣΤΙΚΗΣ ΑΡΧΗΣ ΕΝΕΡΓΕΙΑΣ 

Έχοντας υπόψη: 

1. Τις διατάξεις του ν.4001/2011 (ΦΕΚ Α' 179/2011) και 
ιδίως αυτές του άρθρου 9: «Αρμοδιότητες του Προέδρου 
της ΡΑΕ: 1. Ο Πρόεδρος εκπροσωπεί την Αρχή... 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Ο Πρόεδρος της ΡΑΕ μπορεί με πράξη του, η οποία 
δημοσιεύεται στην Εφημερίδα της Κυβερνήσεως, να 
μεταβιβάζει σε άλλα μέλη της ΡΑΕ ή σε μέλη της Γραμ- 
ματείας της κάποια ή κάποιες από τις αρμοδιότητες 
που του ανατίθενται σύμφωνα με την παράγραφο 1 
περιπτώσεις α' έως και ε'». 

2. Τις διατάξεις του Κώδικα Διοικητικής Διαδικασίας 
(ν.2690/1999, ΦΕΚ Α' 45) και ιδίως την παρ. 2 του άρθρου 
9: «Μεταβίβαση αρμοδιότητας των διοικητικών οργά- 
νων-Εξουσιοδότηση των διοικητικών οργάνων προς 
υπογραφή», όπως ισχύει. 

3. Τις διατάξεις του ΠΔ 139/2001 (ΦΕΚ Α' 121), όπως 
ισχύει μετά την έκδοση του ν.4001/2011 (ΦΕΚ Α' 179/2011). 

4. Την υπ’ αρ. Πράξη 8 της 18ης-03-2010 του Υπουρ¬ 
γικού Συμβουλίου περί επιλογής και διορισμού του Νι¬ 
κολάου Βασιλάκου ως Προέδρου της ΡΑΕ (ΦΕΚ ΥΟΔΔ 
105/2010). 

5. Την υπ’ αρ. Δ13/Β/Φ 9.5.12/23244 απόφαση της 
Υπουργού Περιβάλλοντος, Ενέργειας και Κλιματικής Αλ¬ 
λαγής (ΦΕΚ ΥΟΔΔ 375/2010), περί διορισμού ως μέλους 
της ΡΑΕ, για πενταετή θητεία, του Γεωργίου Λαγαρή 
του Κωνσταντίνου, ειδικότητας Δικηγόρου, με ΑΔΤ: ΑΙ 
647010. 

6. Την υπ’ αρ. 55/2010 (ΦΕΚ Β' 892/2010) απόφαση του 
Προέδρου της ΡΑΕ με θέμα «Χορήγηση Εξουσιοδότη¬ 
σης για τη διενέργεια πράξεων στο Μέλος της ΡΑΕ Δ. 
Ραχιώτη». 

7. Την υπ’ αρ. 26/2010 απόφαση του Προέδρου της ΡΑΕ 
περί χορήγησης εξουσιοδοτήσεων σε υπαλλήλους της 
Ρυθμιστικής Αρχής Ενέργειας (ΦΕΚ Β'350/2010). 

8. Το γεγονός ότι από την παρούσα απόφαση δεν 
προκύπτει δαπάνη σε βάρος του προϋπολογισμού της 
ΡΑΕ, αποφασίζει: 

1. Τη μεταβίβαση στον Γιώργο Λάγαρη του Κωνστα¬ 
ντίνου όλων των αρμοδιοτήτων του Προέδρου που σχε¬ 
τίζονται με τις ανανεώσιμες πηγές ενέργειας, και ιδίως 
τις ακόλουθες: 

(α) Να συνεργάζεται με τη Γραμματεία της ΡΑΕ για 


κάθε ζήτημα που αφορά την παραγωγή ηλεκτρικής 
ενέργειας από ανανεώσιμες πηγές ενέργειας, όπως αυτή 
προβλέπεται από τις εκάστοτε ισχύουσες διατάξεις, και 
να δίνει τις αναγκαίες οδηγίες και κατευθύνσεις. 

(β) Να υπογράφει τις γνωμοδοτήσεις και αποφάσεις 
της Ολομέλειας της Αρχής ή του Προέδρου αυτής, οι 
οποίες σχετίζονται με το ως άνω αντικείμενο, να παρα¬ 
κολουθεί την πορεία εφαρμογής αυτών και να προβαίνει 
σε κάθε αναγκαία ενέργεια, οδηγία ή υπόδειξη. 

(γ) Να προγραμματίζει συναντήσεις με τη Γ ραμματεία 
της ΡΑΕ και με τρίτα πρόσωπα και διοικούμενους, τις 
οποίες κρίνει αναγκαίες και εμπίπτουν στον τομέα πα¬ 
ραγωγής ηλεκτρικής ενέργειας από ανανεώσιμες πηγές 
ενέργειας. 

(δ) Να εκπροσωπεί τη ΡΑΕ ενώπιον των αρμοδίων 
Υπουργείων, λοιπών αρμοδίων φορέων και αρχών για 
ζητήματα παραγωγής ηλεκτρικής ενέργειας από ανα¬ 
νεώσιμες πηγές ενέργειας. 

(ε) Με την επιφύλαξη των οριζομένων στην υπ’ αρ. 
26/2010 απόφαση του Προέδρου της ΡΑΕ περί χορήγη¬ 
σης εξουσιοδοτήσεων σε υπαλλήλους της Ρυθμιστικής 
Αρχής Ενέργειας (ΦΕΚ Β' 350/2010), να υπογράφει την 
αλληλογραφία και κάθε κείμενο που σχετίζεται με αι¬ 
τήσεις που έχουν υποβληθεί ή υποβάλλονται για τη 
χορήγηση αδειών παραγωγής από ΑΠΕ, καθώς και κάθε 
φύσεως αλληλογραφία που απαιτείται για την υλοποί¬ 
ηση των αποφάσεων που λαμβάνει η Ολομέλεια της 
Αρχής σχετικά με το εν λόγω αντικείμενο. 

2. Την κατάργηση της υπ’ αρ. 55/2010 (ΦΕΚ Β' 892/2010) 
απόφασης του Προέδρου της ΡΑΕ «Χορήγηση Εξουσι¬ 
οδότησης για τη διενέργεια πράξεων στο Μέλος της 
ΡΑΕ Δ. Ραχιώτη». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2014 
Ο Πρόεδρος 
ΝΙΚΟΣ ΒΑΣΙΛΑΚΟΣ 

